CELEX: 32000D0258
Language: sl
Date: 2000-03-20 00:00:00
Title: Odločba Sveta z dne 20. marca 2000 o imenovanju posebnega inštituta, pristojnega za uvajanje meril, ki so potrebna za standardizacijo seroloških testov za nadzorovanje učinkovitosti cepiva proti steklini

Pomembno pravno obvestilo

|

32000D0258

Uradni list L 079 , 30/03/2000 str. 0040 - 0042

		Odločba Svetaz dne 20. marca 2000o imenovanju posebnega inštituta, pristojnega za uvajanje meril, ki so potrebna za standardizacijo seroloških testov za nadzorovanje učinkovitosti cepiva proti steklini(2000/258/ES)SVET EVROPSKIH SKUPNOSTI JE –ob upoštevanju Pogodbe o ustanovitvi Evropske skupnosti,ob upoštevanju Direktive Sveta 92/65/EGS z dne 13. julija 1992 o zahtevah zdravstvenega varstva živali za trgovino in za uvoz v Skupnost živali, semena, jajčnih celic in zarodkov, za katere ne veljajo zahteve zdravstvenega varstva živali, določene v posebnih pravilih Skupnosti iz Priloge A(I) k Direktivi 90/425/EGS [1], in zlasti člena 10(6) Direktive,ob upoštevanju predloga Komisije,ob upoštevanju naslednjega:(1) Direktiva 92/65/EGS določa nadomestni sistem za karanteno ob vstopu nekaterih domačih mesojedov na ozemlje nekaterih držav članic brez stekline. Ta sistem zahteva preverjanje učinkovitosti cepljenja teh živali s titracijo protiteles.(2) Da bi zagotovili učinkovit sistem spremljanja laboratorijev, ki bodo opravljali te preiskave, je primerno vzpostaviti sistem, po katerem bo Skupnost odobrila takšne laboratorije.(3) Odobritve teh laboratorijev mora usklajevati referenčni laboratorij Skupnosti za te zadeve.(4) Laboratorij Agence française de sécurité sanitaire des aliments de Nancy (Francoski urad za varnost živil, Nancy) izpolnjuje obvezne pogoje, da se imenuje za referenčni laboratorij Skupnosti za te zadeve.(5) Navedeni referenčni laboratorij lahko prejme pomoč Skupnosti, kakor je predvideno v členu 28 Odločbe Sveta 90/424/EGS z dne 26. junija 1990 o odhodkih na področju veterine [2].(6) Ukrepe, potrebne za izvajanje te odločbe, bi bilo treba sprejeti v skladu s Sklepom Sveta 1999/468/ES z dne 28. junija 1999 o določitvi postopkov za uresničevanje Komisiji podeljenih izvedbenih pooblastil [3] –SPREJEL NASLEDNJO ODLOČBO:Člen 1Laboratorij Agence française de sécurité sanitaire des aliments de Nancy (AFSSA, Nancy), katerega podatki so navedeni v Prilogi I, je imenovan za posebni inštitut, pristojen za uvajanje meril, ki so potrebna za standardizacijo seroloških testov za nadzorovanje učinkovitosti cepiva proti steklini.Člen 2Naloge laboratorija iz člena 1 so določene v Prilogi II.Člen 3Laboratorij iz člena 1 pošlje Komisiji seznam laboratorijev Skupnosti, ki se pooblastijo za opravljanje seroloških testov za nadzorovanje učinkovitosti cepiva proti steklini. Ti laboratoriji se odobrijo v skladu s členom 5(2).Člen 4Prilogi k tej odločbi se spremenita v skladu s postopkom, določenim v členu 5(2).Člen 51. Komisiji pomaga Stalni veterinarski odbor, v nadaljevanju "odbor", ustanovljen s členom 1 Sklepa 68/361/EGS [4].2. Pri sklicevanju na ta odstavek se uporabljata člena 5 in 7 Sklepa 1999/468/ES.Obdobje, predvideno v členu 5(6) Sklepa 1999/468/ES, je tri mesece.3. Odbor sprejme svoj poslovnik.Člen 6Ta odločba je naslovljena na države članice.V Bruslju, 20. marca 2000Za SvetPredsednikL. Capoulas Santos[1] UL L 268, 14.9.1992, str. 54. Direktiva, kakor je bila nazadnje spremenjena z Odločbo Komisije 95/176/ES (UL L 117, 24.5.1995, str. 23).[2] UL L 224, 18.8.1990, str. 19. Odločba, kakor je bila nazadnje spremenjena z Uredbo (ES) št. 1258/1999 (UL L 160, 26.6.1999, str. 103).[3] UL L 184, 17.7.1999, str. 23.[4] UL L 255, 18.10.1968 str. 23.--------------------------------------------------PRILOGA IAFSSA, NancyLaboratoire d'études sur la rage et la pathologie des animaux sauvagesDomaine de PixérécourtBP 9F– 54220MalzévilleTel.: (00-33) 383 29 89 50Telefaks: (00-33) 383 29 89 59E-mail: maubert@fitech.fr--------------------------------------------------PRILOGA IIPoseben inštitut, pristojen za uvajanje meril, potrebnih za standardizacijo seroloških testov za nadzorovanje delovanja cepiv proti steklini ima naslednje naloge:- uskladiti oblikovanje, izboljšanje in standardizacijo postopkov serološke titracije na mesojedih, cepljenih proti steklini,- oceniti tiste laboratorije, v zvezi s katerimi so države članice predložile vlogo za odobritev opravljanja preiskav iz prve alinee;- za takšno odobritev je treba rezultate tega ocenjevanja poslati Komisiji,- zagotoviti tem laboratorijem kakršne koli koristne podatke o postopkih preiskave in primerjalnih poskusih ter organizirati usposabljanje in dodatno izobraževanje njihovega osebja,- organizirati medlaboratorijske preskuse sposobnosti,- sodelovati z laboratoriji, pristojnimi za opravljanje teh preiskav v tretjih državah, in predlagati Komisiji postopek za odobritev teh laboratorijev,- v zvezi s temi zadevami zagotoviti znanstveno in tehnično pomoč Komisiji in državam članicam, zlasti v primeru nesoglasja glede rezultatov preiskav.--------------------------------------------------